Беларускі дзяржаўны акадэмічны музычны тэатр стаў на гэтым тыдні месцам сустрэчы ўсяго культурнага бамонда сталіцы. Менавіта ў гэтай зале 28 верасня адбылося адкрыццё восеньскай сесіі Маладзёжнага сімфанічнага аркестра СНД пад кіраўніцтвам сусветна вядомага Уладзіміра Співакова. Даўшы адзіны канцэрт у Мінску, калектыў рушыў у Кітай, а потым – ва Узбекістан.